**Zmluva o nájme hnuteľnej veci**

uzatvorená podľa ustanovení § 663 a nasl. Občianskeho zákonníka

**Číslo zmluvy: 001/2018**

**Prenajímateľ: TOBEL s.r.o.**

Obchodné meno : TOBEL s.r.o.

Sídlo / miesto podnikania : Bojná 784, 95601 Bojná

IČO : 51468328

(ďalej len „prenajímateľ“)

**Nájomca: Mestské Služby Topoľčany**

Obchodné meno/meno a priezvisko : Námestie M.R.Štefánika 1, Topoľčany 955 01

IČO/dátum narodenia : 4481878

 (ďalej len „nájomca“)

(prenajímateľ a nájomca ďalej spoločne aj ako „zmluvné strany“, „účastníci zmluvy“)

1. **Predmet zmluvy**
2. Prenajímateľ vyhlasuje, že je podnikateľom zapísaným v živnostenskom registri Okresného úradu Topoľčany č. OU-TO-0ZP-2018/003845-2 s oprávnením na prevádzkovanie činnosti : prenájom hnuteľných vecí.
3. Predmetom tejto zmluvy je úprava vzájomných práv a povinností pri nájme hnuteľnej veci.

Predmetom tejto zmluvy je prenájom hnuteľnej veci : Traktor Kolesový Poľnohospodársky Kubota BX 2350  výrobné číslo: BX2350D5D589 s evid.číslo: TO445EF vec je vo vlastnictve prenajímateľa.

1. Prenajímateľ prehlasuje, že predmet nájmu je jeho vlastníctvom, nie je zaťažený záložným právom a neviaznu na ňom žiadne ťarchy ani bremená, ktoré by bránili jeho riadnemu užívaniu.
2. Prenajímateľ prenecháva za odplatu nájomcovi vyššie uvedenú vec, aby ju dočasne v dojednanej dobe užíval a nájomca vec za dohodnutých podmienok preberá.
3. **Doba trvania nájmu**
4. Nájomný vzťah sa uzatvára na dobu určitú a to od 21.12.2018 do 28.2.2019
5. Nájomný vzťah vzniká dňom prevzatia veci nájomcom.
6. Dňom prevzatia veci nájomcom je deň podpísania tejto zmluvy nájomcom, predmetnú zmluva slúži zároveň ako doklad o odovzdaní veci prenajímateľom do dočasného užívania nájomcovi a o prevzatí uvedenej veci nájomcom do dočasného užívania od prenajímateľa.
7. Prenajímateľ s predmetom nájmu odovzdal všetky potrebné doklady a dokumentáciu slúžiacu k užívaniu predmetu nájmu hnuteľnej veci (prevádzková dokumentácia tvorí prílohy k zmluve), čo potvrdzuje nájomca podpisom tejto zmluvy.
8. Nájomca sa oboznámil so stavom predmetu nájmu, čo potvrdzuje nájomca podpisom tejto zmluvy.
9. Obe zmluvné strany konštatujú, že predmet nájmu je plne funkčný, spôsobilý na prevádzku a zodpovedá primeranému opotrebeniu, čo obidve zúčastnené strany potvrdzujú podpisom tejto zmluvy.
10. Ak deň skončenia nájmu pripadne na sobotu, nedeľu alebo sviatok, je posledným dohodnutým dňom trvania nájmu najbližší pracovný deň.
11. **Práva a povinnosti zmluvných strán**
12. Nájomca je oprávnený používať predmet nájmu primerane jeho povahe a určeniu.
13. Nájomca sa zaväzuje užívať predmet nájmu s odbornou starostlivosťou tak, aby nedošlo k poškodeniu alebo zníženiu funkčnosti predmetu nájmu.
14. Nájomca je oprávnený prenechať užívanie predmetu nájmu iným osobám len s predchádzajúcim písomným súhlasom prenajímateľa.
15. Po skončení prenájmu sa nájomca zaväzuje odovzdať predmet prenájmu v stave v akom ho prevzal, s prihliadnutím na obvyklé opotrebenie.
16. Nájomca zodpovedá za to, že prenajaté veci a príslušenstvo budú prevádzkované odbornou obsluhou a v zmysle návodu na obsluhu a údržbu, tech. podmienok a platných noriem, predpisov a zákonov na prevádzku.
17. Nájomca si zabezpečuje sám na svoje náklady:
	* pohonné hmoty, resp. iný druh energie a mazadlá v zmysle technickej dokumentácie
	* kvalifikovanú a zdravotné spôsobilú obsluhu stavebných strojov (platný preukaz obsluhy stavebných strojov a platná lekárska prehliadka)
	* revízie a kontroly / pri nájme nad 30 dní pokiaľ nie je dojednané inak / - zabezpečuje prenajímateľ
	* prepravu, pokiaľ nie je účastníkmi zmluvy dohodnuté inak
18. Nájomca zodpovedá počas užívania prenajatej hnuteľnej veci za dodržiavanie príslušných predpisov o bezpečnosti a ochrany zdravia pri práci a ochrane pred požiarmi podľa bodu č. IV tejto zmluvy.
19. Nájomca musí vykonávať potrebné účinné opatrenia, aby nedošlo k poškodeniu, zničeniu alebo odcudzeniu prenajatých vecí a jej príslušenstva.
20. Nájomca je povinný umožniť kontrolným orgánom prenajímateľa prístup k prenajatým veciam a príslušenstvu za účelom vykonania kontroly. Nájomca má právo zúčastniť sa kontroly.
21. Nájomca je povinný priviesť na vyzvanie prenajaté veci a príslušenstvo do priestorov prenajímateľa na technické prehliadky a revízie, pokiaľ nie je dohodnuté inak.
22. V prípade poškodenia, poruchy alebo havárie prenajatých vecí a príslušenstva, ktoré boli zavinené nájomcom, tento hradí všetky náklady vzniknuté s odstránenia závady.
23. V prípade Poškodenia, poruchy, havárie alebo odcudzenia prenajatej veci, ktoré z viny nájomcu vyradí úplne zariadenie z prevádzky, bude nájomca povinný nahradiť škodu prenajímateľovi kúpou iného zariadenia obdobných parametrov ako bolo takto poškodené alebo odcudzené zariadenie, alebo povinnosť nájomca bude nahradiť náklady prenajímateľa spojené a vynaložené na so zakúpenie iného obdobného zariadenia.
24. Zároveň v prípade vzniku situácie, ako bolo uvedené v bode 12. tejto časti zmluvy, nájomca bude hradiť dohodnuté nájomné až do doby, kedy bude na strane prenajímateľa nadobudnuté nové zariadenie, pokiaľ sa zmluvné strany dodatočne nedohodnú inak.
25. Nájomca je povinný nahradiť všetky nároky uplatňované voči prenajímateľovi za škody na osobách a majetku, ktoré boli zavinené používaním prenajatých vecí a príslušenstva v dobe prenájmu nájomcom.
26. Nájomca nesmie na prenajatých veciach a príslušenstve robiť akékoľvek zásahy, úpravy, bez súhlasu prenajímateľa, okrem prípadov na zabránenie havárie, úrazu, živelnej pohromy.
27. **Bezpečnosť a ochrana zdravia pri práci a Ochrana pred požiarmi**
28. Nájomca je povinný dodržiavať predpisy podľa Zákona č. 124/2006 Z.z. o bezpečnosti a ochrane zdravia pri práci, v znení neskorších prepisov. Je zodpovedný za úrazy a škody, ktoré vzniknú porušením, alebo zanedbaním bezpečnostných predpisov a noriem.
29. Nájomca je povinný dodržiavať pokyny kontrolných orgánov v oblasti BOZP. V prípade zistenia porušovania zásad BOZP pracovníkmi alebo zástupcami zamestnancov, je tento povinný urobiť nápravu podľa pokynov kontrolného orgánu, vrátane rešpektovania zákazov práce či vykázanie porušovateľov. Nájomca zodpovedá za škody, ktoré vzniknú nedodržaním predpisov o BOZP.

3. Nájomca je povinný vykonať opatrenia na zaistenie BOZP so zreteľom na všetky okolnosti práce, zabezpečiť, aby stroje, zariadenia, materiály, nástroje a pracovné postupy neohrozovali bezpečnosť a zdravie pri práci vlastných zamestnancov, ako aj ostatné osoby,

4. Nájomca je povinný dodržiavať právne predpisy na zaistenie bezpečnosti a ochrany zdravia pri práci ako i predpisy o ochrane pred požiarmi; dodržiavať ostatné predpisy a pokyny na zaistenie bezpečnosti a ochrany zdravia pri práci, zásady bezpečnej práce, zásady ochrany zdravia pri práci a zásady bezpečného správania na pracovisku a určené pracovné postupy na pracoviskách,

5. Nájomca je povinný vykonávať práce, obsluhovať stroje a zariadenia a používať náradie, látky a ostatné prostriedky v súlade s návodom na obsluhu a poznatkami, ktoré sú súčasťou vedomostí a zručností v rámci získanej odbornej spôsobilosti,

6. Nájomca je povinný obsluhovať vybrané stroje a zariadenia a vykonávať vybrané činnosti, ktoré ustanovujú osobitné predpisy, len ak má na ich obsluhu a vykonávanie osobitné oprávnenie resp. osvedčenie a ak na túto obsluhu alebo činnosti je poverený,

7. Nájomca je povinný náležite používať bezpečnostné a ochranné zariadenia, nevyraďovať ich z prevádzky a svojvoľne ich nemeniť,

8. Nájomca je povinný zisťovať ohrozenia, informovať o nich prenajímateľa a odstraňovať ich sám alebo v spolupráci s prenajímateľom,

9. Nájomca je povinný zabezpečiť u svojich zamestnancov a osôb zdržujúcich sa v priestoroch nájomcu poučenie, školenie, preškoľovanie a oboznámenie s predpismi, pokynmi a pravidlami na zaistenie BOZP v rozsahu podľa všeobecne záväzných predpisov ako aj smerníc vydaných prenajímateľom,

10. Zamestnanci nájomcu sú povinní používať pri práci stanovené osobné ochranné pracovné prostriedky. Nájomca je povinný zaistiť pre svojich zamestnancov OOPP a pomôcky, taktiež vyžadovať a kontrolovať ich používanie,

11. Zamestnanci nájomcu zodpovedajú za poriadok a čistotu na pracovisku,

12. Zamestnanci nájomcu sa môžu zdržiavať len na tých pracoviskách a miestach na pracovisku, kde plnia svoje pracovné povinnosti a kde boli poučení o bezpečnosti práce a možnostiach vzniku úrazu,

13. Nájomca je povinný dodržiavať ustanovenia predpisov o evidencii a registrácii pracovných úrazov.

14. Nájomca je povinný zabezpečiť podľa § 4 a § 5 Zákona č. 314/2001 Z.z. Zákon o ochrane pred požiarmi, v znení neskorších prepisov dodržiavanie predpisov o ochrane pred požiarmi a plniť z nich vyplývajúce príkazy, zákazy a pokyny a to svojimi zamestnancami ako aj osobami, ktoré sa s jeho súhlasom zdržujú alebo vykonávajú činnosti na pracovisku a ostatných priestoroch a vykonávať pravidelnú kontrolu ich plnenia. Nájomca zodpovedá za škody, ktoré vzniknú nedodržaním predpisov o ochrane pred požiarmi.

1. **Nájomné a platobné podmienky**
2. Cena za prenájom sa počíta za každý deň prenájmu vrátane dňa prevzatia veci a je vo výške 0,- EUR/mesiac bez DPH.
3. Nájomca je povinný pred prenájmom zložiť u prenajímateľa zábezpeku vo výške 0,-€ Prijatie zábezpeky prenajímateľ písomne nájomcovi potvrdí. Po navrátení veci prenajímateľovi vráti prenajímateľ zábezpeku nájomcovi v celom rozsahu. Navrátenie zábezpeky nájomca potvrdí svojím podpisom.
4. **Ostatné dohodnuté podmienky**
5. V prípade, že sa na predmete nájmu vyskytnú závady, ktoré budú brániť v jeho užívaní nájomcom, nájomca je povinný bez zbytočného odkladu oznámiť zistené závady predmetu nájmu prenajímateľovi, v takom prípade bude poskytnutá zľava z nájmu za dobu, po ktorú nemohol nájomca vec riadne užívať.
6. V prípade, že predmet nájmu bude poškodený akýmkoľvek spôsobom a akoukoľvek osobou, nájomca zodpovedá za spôsobenú škodu v celom rozsahu a túto je povinný prenajímateľovi nahradiť.
7. V prípade, že nájomca nevráti predmet nájmu po uplynutí dohodnutej doby, je povinný uhrádzať alikvotnú časť nájomného za každý deň omeškania s vrátením predmetu nájmu ak bolo nájomné dojednané mesačne.
8. Po skončení doby prenájmu je nájomca povinný bezodkladne prenajatú vec vrátiť prenajímateľovi bez vyzvania, ibaže by sa s prenajímateľom dohodli na kúpe veci, čo bude upravené osobitnou zmluvou. Za každý deň omeškania s vrátením veci je prenajímateľ oprávnený požadovať zmluvnú pokutu vo výške denného nájmu.
9. Pri prestojoch zapríčinených zlými poveternostnými podmienkami alebo pri nedostatočnom využívaní prenajatých vecí a príslušenstva sa neposkytuje zľava za nájomnom.
10. V prípade porušenia podmienok prenájmu alebo zmluvy o prenájme je prenajímateľ oprávnený okamžite vypovedať zmluvu o prenájme a žiadať o vrátenie prenajatých vecí a príslušenstva. Za hrubé porušenie podmienok prenájmu sa považuje každé konanie nájomcu, ktorým by neboli dodržané dojednanie, ktoré na seba v tejto zmluve prevzal.
11. Pri odovzdaní veci prenajímateľom a jej prevzatí nájomcom zmluvné strany spíšu odovzdávací – preberací protokol, v ktorom budú uvedené údaje a popis prenajímanej veci.
12. **Záverečné ustanovenia**
13. Na ostatné vzťahy touto zmluvou neupravené sa vzťahujú ustanovenia Občianskeho zákonníka v platnom znení najmä, ale nie výlučne ust. § 663 a nasl. Občianskeho zákonníka.
14. Zmluvu možno dopĺňať alebo meniť len formou písomného očíslovaného dodatku k tejto zmluve podpísaného oboma zmluvnými stranami.
15. Zmluvné strany sa dohodli, že všetky spory vyplývajúce z tejto zmluvy budú prednostne riešiť rokovaním o možnej zhode.
16. Zmluva o nájme hnuteľnej veci je vyhotovená v dvoch origináloch, po jednom pre obidve zmluvné strany.
17. V prípade ak v obsahu tejto zmluvy je uvedený výraz „vec“ alebo „zariadenie“ alebo „hnuteľná vec“ prípadne iný výraz označujúci prenajímanú vec, tieto výrazy označujú vo všeobecnosti predmet nájmu a sú si rovnocenné.
18. Zmluva nadobúda platnosť a účinnosť dňom podpisu oboma zmluvnými stranami.
19. Zmluvné strany si dávajú navzájom, ako i osobe, ktorá zmluvu spísala, súhlas so spracovaním ich osobných údajov v zmysle § 11 zákona č. 122/2013 Z. z. o ochrane osobných údajov a o zmene a doplnení niektorých zákonov a údaje o polohe hnuteľnej veci, a to na účely spísania tejto zmluvy, jej evidovania, jej predloženia príslušným orgánom a organizáciám, ktoré budú o nej a na jej základe rozhodovať alebo overovať jej údaje, a ďalej na účely kontroly plnenia záväzkov z tejto zmluvy nájomcom. Pri spísaní tejto zmluvy boli použité osobné údaje uvedené v úvode tejto zmluvy. Doba platnosti použitia osobných údajov zmluvných strán je obmedzená na dobu 10 rokov odo dňa podpisu tejto zmluvy, resp. na dobu dlhšiu, v prípade to budú vyžadovať príslušné právne predpisy. Súhlas so spracovaním osobných údajov je vyjadrený podpismi zmluvných strán na tejto zmluve a je možné ho kedykoľvek písomne odvolať.
20. Ak sa stane niektoré ustanovenie tejto zmluvy celkom alebo sčasti neplatným, nemá táto skutočnosť vplyv na platnosť zostávajúcej časti zmluvy. V takomto prípade, ako aj v prípade neplatnosti celej zmluvy sa zmluvné strany zaväzujú nahradiť neplatné ustanovenia novými ustanoveniami, ktoré v čo najväčšej miere zodpovedajú účelu sledovanému neplatnými ustanoveniami.
21. Zmluvné strany si Zmluvu o nájme hnuteľnej veci pozorne prečítali, jej obsahu porozumeli a na znak súhlasu ju vlastnoručne v závere podpísali.
22. Prílohy k zmluve tvorí:

Technický preukaz PF223456

Biela a zelená karta

 V Bojná dňa: 21.12.2018

**Prenajímateľ : Nájomca :**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Pečiatka a podpis Pečiatka a podpis